CELEX: 62017CN0503
Language: ro
Date: 2017-08-21 00:00:00
Title: Cauza C-503/17: Acțiune introdusă la 21 august 2017 – Comisia Europeană/Regatul Unit al Marii Britanii şi Irlandei de Nord

16.10.2017   
            
            
               RO
            
            
               Jurnalul Oficial al Uniunii Europene
            
            
               C 347/21
            
         Acțiune introdusă la 21 august 2017 – Comisia Europeană/Regatul Unit al Marii Britanii şi Irlandei de Nord
   (Cauza C-503/17)
   (2017/C 347/28)
   Limba de procedură: engleza
   
      Părțile
   
   
      Reclamantă: Comisia Europeană (reprezentanți: F. Tomat, J. Tomkin, agenți)
   
      Pârât: Regatul Unit al Marii Britanii şi Irlandei de Nord
   
      Reclamanta solicită Tribunalului:
   
   
               —
            
            
               constatarea faptului că, prin permiterea utilizării combustibilului marcat în scopul alimentării ambarcațiunilor private de agrement, Regatul Unit și-a încălcat obligațiile care îi revin în temeiul Directivei 95/60/CE (1);
            
         
               —
            
            
               obligarea Regatului Unit al Marii Britanii şi Irlandei de Nord la plata cheltuielilor de judecată.
            
         
      Motivele și principalele argumente
   
   Comisia consideră că permiterea vânzării combustibilului marcat pentru propulsarea ambarcațiunilor private de agrement este fundamental incompatibilă cu Directiva 95/60/CE („Directiva privind marcarea fiscală”). Obligația de a marca combustibilul care a fost supus unei rate reduse a accizelor este destinată în mod specific să garanteze că acel combustibil se distinge în mod clar de combustibilul pentru care s-au plătit taxe vamale integrale. Or, efectul măsurii naționale este acela că, atunci când se găsește combustibil marcat în rezervorul unei ambarcațiuni private de agrement care s-a realimentat în Regatul Unit, nu este posibil să se stabilească pe baza marcării dacă combustibilul utilizat a fost supus unei rate integrale sau reduse a accizelor.
   
      (1)  Directiva 95/60/CE a Consiliului din 27 noiembrie 1995 privind marcarea fiscală a motorinelor și a kerosenului (JO 1995, L 291, p. 46, Ediție specială, 09/vol. 2, p. 11).